Sulzbach an der Murr

'S e cathrachd Ghearmailteach ann an ceàrn Rems-Murr-Kreis ann an stàit Bhaden-Württemberg a th' ann an Sulzbach an der Murr (IPA: [ˈsʊlt͡sbaç ​​ˈʔan ​dɛːɐ̯ ˈmʊɐ̯], lit. 'Sulzbach ri taobh a’ Mhurr'; neo dìreach Sulzbach neo Sulzbach (Murr);Bahnhof Sulzbach (Murr) (sa Ghearmailtis) le Deutsche Bahn. Air inntrigeadh 16-02-2026. Gàidhlig: Sulzbach Mhurr). 

Cruinn-eòlas
Tha e 34 km tuath 's an ear-thuath air baile Stuttgart, suidhichte anns a' Choille Swabianach-Fhrangach eadar Beanntan Löwenstein agus Coille Mhurrhardt.Naturräume Baden-Württembergs (sa Ghearmailtis) le Institiud Stàite Bhaden-Württemberg airson na h-Àrainneachd, Tomhais is Glèidhteachas Nàdair, Stuttgart (2009).

Tha crìochan aig a' chathrachd san tuath le Großerlach, san ear le baile Murrhardt agus san deas le cathrachd Auenwald 's le baile Bhacknang.

Eachdraidh
'S ann ann an 1295 a chaidh Sulzbach ainmeachadh airson a' chiad uair,Ortsnamenbuch des Rems-Murr-Kreises (sa Ghearmailtis) le Lutz Reichardt, W. Kohlhammer, Stuttgart (1993). ged as dòcha gum bi am baile fhèin nas sine leis gun do thogadh e ri taobh rathaid Ròmanaich.

Bha Sulzbach na phàirt dhe Shiorrachd Löwenstein gus 1805, às dèidh Cogaidhean Ar-a-mach na Frainge, nuair a chaidh a' chathrachd bheag a toirt do Württemberg.Das Land Baden-Württemberg. Amtliche Beschreibung nach Kreisen und Gemeinden (sa Ghearmailtis) le Buidheann-stiùiridh Stuthan-tasgaidh Stàite Bhaden-Württemberg, W. Kohlhammer, Stuttgart (1978).

Bho 1945 gus stèidheachadh Phoblachd Fheadarail na Gearmailte an 23mh dhen Chèitean 1949, bha am baile na phàirt dhe Sgìre Sealbh-ghlacaidh Aimeirigeach ann an stàit Württemberg-Baden.

Còmhdhail
'S ann ri Verkehrs- und Tarifverbund Stuttgart ("Comann Còmhdail is Càintean Stuttgart CFC"), neo VVS, a tha an urra còmhdhalach poblaiche anns' a bhaile.Sulzbach an der Murr (sa Ghearmailtis) le LeoBW. Air inntrigeadh 19-02-2026.

Rathaid agus slighean
Tha Sulzbach ceangailte ri Bundesstraße 14, rathad-mòr feadarail bho Stockach (faisg air Konstanz) gu baile beag Rozvadov anns an t-Seic. 'S farasta dha draibhearan bailtean nas motha, mar Stuttgart neo Nürnberg, a ruigsinn air an rathad seo.

Busaichean
'S urrainn dha luchd-siubhail bus a ghabhail a Mhurrhardt, a Schwäbisch Hall, a Wüstenrot, a Bhacknang, a Stuttgart agus a Heilbronn.

Slighean baidhseagail
Ceanglaidh RadNETZ BW ("Lionra Baidhseagalachd Bhaden-Württemberg") slighean baidhseagal Sulzbach ri feadhainn bailtean Oppenweiler is Murrhardt.RadROUTENPLANER Baden-Württemberg (sa Ghearmailtis). Air inntrigeadh 19-02-2026.

Tha Slighe Stromberg-Murrtal a' dol tron bhaile. 'S e slighe baidhseagail mhòr a th' innte a tha a' ruith bho Karlsruhe gu baile dlùth Gaildorf.

Trèanaichean
Tha Sulzbach suidhichte air rathad-iarainn Waiblingen – Schwäbisch Hall-Hessental, far am bi luath-thrèanaichean a' frithealadh luchd-siubhail gach leth-uair a h-uile latha a-mach o dheiridhean-seachdain is saor-làithean. Nan àite, thig trèanaichean roinneil bho Bhacknang.

 Iomraidhean 

Roinn-seòrsa:Bailtean
Roinn-seòrsa:A' Ghearmailt
Roinn-seòrsa:Bailtean anns A' Ghearmailt